AIŠKINAMASIS RAŠTAS

Dėl valstybinės žemės nuomos mokesčio tarifų nustatymo

1. **Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 37 punktas reglamentuoja, kad Savivaldybės tarybos kompetencija – nustatyti mokesčių tarifus įstatymų nustatyta tvarka.

Lietuvos Respublikos Vyriausybės nutarimo „Dėl nuomos mokesčio už valstybinę žemę“ (toliau – Nutarimas) 1.4 punktas reglamentuoja, kad savivaldybės taryba nustato konkretų mokesčio tarifą, kuris galios savivaldybės teritorijoje nuo 2018 metų. Nutarime nustatyta, kad mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės. Savivaldybės taryboms yra suteikta teisė nustatyti vieną ar kelis konkrečius valstybinės žemės nuomos mokesčio tarifus, kurie gali būti diferencijuojami atsižvelgiant į vieną ar kelis kriterijus:

1. pagrindinę žemės naudojimo paskirtį;
2. žemės naudojimą ar nenaudojimą.

Nuo 2009 m. nuomos mokestis už valstybinę žemę skaičiuojamas nuo žemės vidutinės rinkos vertės, apskaičiuotos pagal verčių žemėlapius : žemės ūkio paskirties žemei ir gyvenamųjų teritorijų žemei buvo skaičiuojamas 1,5 proc. mokesčių tarifas, kitoms turto grupėms: pramonės ir sandėliavimo žemei, komercinės paskirties žemei, daugiaaukščių namų žemei – 2 proc.

Išnuomoto valstybinės žemės sklypo vertė perskaičiuojama pagal žemės verčių žemėlapius kas trejus metus nuo valstybinės žemės nuomos sutarties sudarymo. Registrų centro pateiktais duomenimis nuo 2009 m. nuomojamų žemės sklypų vertės išaugo nuo 40 procentų iki beveik 200 proc.

Šiuo tarybos sprendimu siūloma nuo 2018 m. sumažinti mokestinę naštą dėl padidėjusių žemės sklypų verčių, 0,5 procentiniais punktais mažinant nuomos mokesčio už valstybinę žemę tarifą.

Nuomojamai, bet nenaudojamai apleistai žemei siūlomas 3,0 procentų mokesčio tarifas.

Parengto sprendimo projekto tikslas – nustatyti nuomos mokesčio už valstybinę žemę tarifą kuris bus taikomas nuo 2018 m.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas;

Lietuvos Respublikos Vyriausybės 1999 m. vasario 24 d. nutarimas Nr. 205 „Dėl .žemės įvertinimo tvarkos“;

 Lietuvos Respublikos Vyriausybės 2002 m. lapkričio 19. nutarimo Nr. 1798 “Dėl nuomos mokesčio už valstybinę žemę“ 1 punkto 1.3, 1.4 papunkčiai,

Lietuvos Respublikos Vyriausybės 2003 m. lapkričio 10 d. nutarimo Nr.1387 „Dėl žemės nuomos mokesčio už valstybinės žemės sklypų naudojimą“ 2 punktas,

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 Teigiamos: Valstybinės žemės nuomos mokesčio pajamos įskaitomos į savivaldybės biudžeto pajamas ir naudojamos patvirtintų asignavimų finansavimui.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6. Vykdytojai, įvykdymo terminai**

 Molėtų rajono savivaldybės administracijos Statybos ir žemės ūkio skyrius.